open-index/open-wikipedia-markdown huggingface dataset:
Οι ουρανοί είναι δικοί μας

Το ***Οι ουρανοί είναι δικοί μας*** είναι ελληνική αισθηματική-κωμική-δραματική ταινία, του 1953, σε παραγωγή Φίνος Φιλμ και σε σενάριο και σκηνοθεσία Ντίνου Δημόπουλου.

## Πλοκή

Μια μικρή και φτωχή κοπέλα (Αντιγόνη Βαλάκου) που ζει με την άρρωστη θετή γιαγιά της γνωρίζει και ερωτεύεται με ένα απότακτο της Πολεμικής Αεροπορίας (Αλέκος Αλεξανδράκης). Φίλος του είναι ένας σμήναρχος της Αεροπορίας (Λάμπρος Κωνσταντάρας). Αυτός με τη γυναίκα του (Αλέκα Κατσέλη) έχουν χάσει το κοριτσάκι τους εδώ και αρκετά χρόνια. Τελικά αποδεικνύεται πως η φτωχή κοπέλα ήταν η κόρη τους, που βρίσκει μετά από χρόνια τους χαμένους της γονείς.

## Διανομή

* Αντιγόνη Βαλάκου - Σπουργιτάκι**'
* [[Αλέκος Αλεξανδράκης]] - Τώνης Βαρέντης**'
* Αλέκα Κατσέλη - Γιάννα Βαρλάμου**'
* [[Λάμπρος Κωνσταντάρας]] - Θάνος Βαρλάμος**'
* Αθανασία Μουστάκα - γιαγιά
* Γιώργος Βλαχόπουλος - μπάρμαν
* Θανάσης Τζενεράλης - διοικητής
* Γιώργος Τζιφός
* Κώστας Παπαχρήστος - αστυνομικός
* Δέσποινα Παναγιωτίδου - κρατουμένη
* Ερρίκος Κονταρίνης - Νίκος
* Ιουλιέττα Σωτηράκη - Λένα Βουράκη
* Σοφία Αρσένη
* Κούλης Στολίγκας - πελάτης

## Παραγωγή
Αρχικά το σενάριο επρόκειτο να είναι μια διασκευή του θεατρικού έργου "Το κουρέλι" του Ντάριο Νικοντέμι. Σε αυτό θα έπαιζαν ο Δημήτρης Χορν, η Έλλη Λαμπέτη και ο Γιώργος Παππάς.  Η διασκευή ανατέθηκε στον Ντίνο Δημόπουλο ο οποίος τελικά το διασκεύασε με τίτλο ‘’Το σπουργιτάκι’’ και τελικά σε ‘’Οι Ουρανοί είναι δικοί μας’’.

Είναι η πρώτη ταινία του Ντίνου Δημόπουλου.  Η μουσική είναι του Μάνου Χατζιδάκι. 

Η ταινία κυκλοφόρησε για πρώτη φορά στις κινηματογραφικές αίθουσες στις 7 Δεκεμβρίου 1953.  Κόβοντας 44.156 εισιτήρια, κατατάχθηκε στην 8η θέση ανάμεσα σε 21 ταινίες της ίδιας σεζόν. 

## Παραπομπές


## Βιβλιογραφικές πηγές
* Ιάσων Τριανταφυλλίδης, *Ταινίες για φίλημα: ένα αφιέρωμα στον Φιλοποίμενα Φίνο και τις ταινίες του*, εκδ. Εξάντας, Αθήνα, σελ. 66
## Εξωτερικοί σύνδεσμοι
* 

Κατηγορία:Ελληνικές ταινίες της δεκαετίας 1950
Κατηγορία:Ταινίες του 1953
Κατηγορία:Ελληνόφωνες ταινίες
Κατηγορία:Ελληνικές αισθηματικές δραματικές ταινίες
Κατηγορία:Ταινίες σε σκηνοθεσία Ντίνου Δημόπουλου
Κατηγορία:Ταινίες σε σενάριο Ντίνου Δημόπουλου
Κατηγορία:Ταινίες βασισμένες σε θεατρικά έργα
Κατηγορία:Ταινίες με μουσική σύνθεση Μάνου Χατζιδάκι
Κατηγορία:Σκηνοθετικό ντεμπούτο σε ταινίες
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Φίνος Φιλμ
Κατηγορία:Ελληνικές ασπρόμαυρες ταινίες
Κατηγορία:Ελληνικές αισθηματικές κωμικές ταινίες
Ο δρόμος με τις ακακίες

***Ο δρόμος με τις ακακίες***  είναι ελληνική κινηματογραφική ταινία του 1954 σε σενάριο και σκηνοθεσία Δημήτρη Ιωαννόπουλου. Πρωταγωνιστούν οι 
Αντιγόνη Βαλάκου και Μάνος Κατράκης.

## Πλοκή

Ο χειρουργός Χρήστος Βρανάς είναι αρραβωνιασμένος με μια αδίστακτη γυναίκα που τον απατά. Παράλληλα, η Λένα Πετρή, μια κοπέλα που μένει με τη γιαγιά της, αποφασίζει να αυτοκτονήσει πέφτοντας στις ρόδες ενός αυτοκινήτου, όταν μαθαίνει πως ο φίλος της την απατά με τη σύζυγο του Βρανά.

Μετά την αποτυχημένη της απόπειρα, η Λένα μεταφέρεται βαριά τραυματισμένη στο νοσοκομείο και τη χειρουργεί με μεγάλη επιτυχία ο Βρανάς. Εκείνη τον ερωτεύεται μα δεν του λέει κάτι, γνωρίζοντας ότι είναι αρραβωνιασμένος.

Ωστόσο, ένας δημοσιογράφος αποκαλύπτει την αλήθεια στη Λένα και η νεαρή κοπέλα σμίγει τελικά με τον γιατρό.

## Διανομή ρόλων
* Αντιγόνη Βαλάκου - Λένα Πετρή
* Μάνος Κατράκης - Χρήστος Βάρνας, επιμελητής χειρουργός
* Καίτη Πάνου - Ντόρα Δούβη
* Ελένη Ζαφειρίου (ως Νίτσα Ζαφειρίου) - Ελένη Δούβη, μητέρα Ντόρας
* Γιάννης Αποστολίδης - κος Δούβης, πατέρας Ντόρας
* Χριστίνα Καλογερίκου - κα Πετρή, γιαγιά Λένας
* Τζόλυ Γαρμπή - κα Σοφί, οικονόμος κας Πετρή
* Νίκος Ματθαίος - Πέτρος, αρχισυντάκτης, φίλος Βάρνα
* Κική Τρακάκη - Μαρία, νοσοκόμα
* Τάκης Μακρίδης - ιατρός Κιτριάδης
* Νίκος Βλαχόπουλος - Φορμέλης, φίλος κου Δούβη
* Δημήτρης Σκλάβος - φλερτ Ντόρας
* Γιώργος Πλουτής - ιδιοκτήτης ιατρείου που νοικιάζει ο Βάρνας
* Τάσος Κατραπάς - γιατρός

## Κυκλοφορία
Η ταινία προβλήθηκε για πρώτη φορά στις 8 Νοεμβρίου 1954.  και κατατάχθηκε στην 11η θέση ανάμεσα στις 14 ταινίες της ίδιας σεζόν. 
## Παραγωγή
Ο Ιωαννόπουλος γύρισε αυτήν την ταινία μετά την επάνοδό του από τις ΗΠΑ, όπου είχε εγκατασταθεί,  βασίζοντάς τη στο ομότιτλο μυθιστόρημα που είχε γράψει ο ίδιος. 

Τη μουσική της ταινίας υπογράφει ο Μάνος Χατζιδάκις. Τα κομμάτια που ακούγονται: 

# Τίτλοι (Σφύριγμα)
# Ο χορός της Ντόρας – Ορχήστρα
# Ο πρώτος περίπατος της Λένας – Ορχήστρα
# Οι αμφιβολίες του γιατρού – Ορχήστρα
# Ένα κουτό κορίτσι (φινάλε)

## Παραπομπές


## Βιβλιογραφία
*Ιάσων Τριανταφυλλίδης, *Ταινίες για φίλημα: ένα αφιέρωμα στον Φιλοποίμενα Φίνο και τις ταινίες του*, εκδ. Εξάντας, Αθήνα, σελ.67
## Εξωτερικοί σύνδεσμοι

*
*

Κατηγορία:Ελληνικές ταινίες της δεκαετίας 1950
Κατηγορία:Ταινίες του 1954
Κατηγορία:Ταινίες παραγωγής Φίνος Φιλμ
Κατηγορία:Ελληνικές δραματικές ταινίες
Κατηγορία:Ταινίες με μουσική σύνθεση Μάνου Χατζιδάκι
Κατηγορία:Ελληνόφωνες ταινίες
Κατηγορία:Ελληνικές αισθηματικές δραματικές ταινίες
Κατηγορία:Ταινίες σε σκηνοθεσία Δημήτρη Ιωαννόπουλου
Κατηγορία:Ελληνικές ασπρόμαυρες ταινίες
Με φόβο και πάθος

Το ***Με φόβο και πάθος*** είναι ελληνική δραματική ταινία του 1972, παραγωγής Φίνος Φιλμ, σε σενάριο και σκηνοθεσία του Νίκου Φώσκολου. Πρωταγωνιστούν οι Νίκος Κούρκουλος, Ελένη Ερήμου και Γιώργος Μούτσιος.

## Πλοκή
Σε αυτό το αισθηματικό δικαστικό δράμα, ο Νίκος Φαναριώτης (Νίκος Κούρκουλος), ένας νεαρός ανακριτής, αποφασίζει να ερευνήσει μια παλιά του υπόθεση, επειδή πιστεύει πως η Ελβίρα Βιάσκου (Ελένη Ερήμου), μια παλιά του αγαπημένη και κόρη πάμπλουτου επιχειρηματία που κατηγορήθηκε για τον φόνο του συζύγου της, καταδικάστηκε άδικα. Βοηθούμενος από κάποιον άγνωστο σκοτεινό τύπο, αρχίζει να διαπιστώνει πως είναι μπλεγμένος σε ένα σχέδιο που αποσκοπεί στην αθώωση της κοπέλας, που είναι όντως ένοχη. Τελικά, αυτός που κινούσε τα νήματα δεν ήταν άλλος από τον Θεμιστοκλή Βιάσκο (Γιώργος Μούτσιος), τον αδελφό της κοπέλας, που ήθελε να πάρει την οικογενειακή περιουσία στα χέρια του, στέλνοντας την αδελφή του στη φυλακή και τον πατέρα τους, Αλέξανδρο Βιάσκο (Μάνος Κατράκης), στον τάφο.

## Διανομή ρόλων

## Παραγωγή
Ο Νίκος Κούρκουλος διαφώνησε με τον σκηνοθέτη της ταινίας σχετικά με το ποια ηθοποιός θα ήταν η συμπρωταγωνίστριά του: ο Κούρκουλος ήθελε την Μαρία Σκούντζου, ενώ ο σκηνοθέτης την Ελένη Ερήμου. Τη λύση έδωσε ο Φίνος, ο οποίος πρότεινε να γυρίσουν από μια σκηνή με την καθεμιά ως πρωταγωνίστρια. Επρόκειτο για τη σκηνή της φυλακής, με τον ίδιο φακό και τον ίδιο διάλογο. Ο Φίνος μετά από ιδιωτική προβολή επέλεξε την Ερήμου, ως *πιο κινηματογραφική.*

Στην ταινία τραγουδούν οι αδελφές Δήμα.

Επίσης, είναι η τελευταία ταινία που γύρισε ο Νίκος Φώσκολος με πρωταγωνιστή τον Νίκο Κούρκουλο. 

## Απήχηση
Η ταινία έκανε πρεμιέρα στις 3 Ιανουαρίου 1972, ενώ στην πρώτη της κινηματογραφική προβολή έκοψε 372.819 εισιτήρια και κατέλαβε την 4η θέση σε σύνολο 90 ταινιών της περιόδου.

## Παραπομπές


## Βιβλιογραφία
* 
*Γιάννης Σολδάτος, Ιστορία του Ελληνικού Κινηματογράφου, τομ. Δ', εκδ. Αιγόκερως, 1991
*Μάκης Δελαπόρτας, Ο άγνωστος Νίκος Φώσκολος, εκδ. Ορφέας, Αθήνα, 2004

## Εξωτερικοί σύνδεσμοι
* 
* 
* 

Κατηγορία:Ελληνικές ταινίες της δεκαετίας 1970
Κατηγορία:Ταινίες του 1972
Κατηγορία:Ελληνόφωνες ταινίες
Κατηγορία:Ελληνικές δραματικές ταινίες
Κατηγορία:Ταινίες σε σκηνοθεσία Νίκου Φώσκολου
Κατηγορία:Ταινίες σε σενάριο Νίκου Φώσκολου
Κατηγορία:Ταινίες με μουσική σύνθεση Γιώργου Χατζηνάσιου
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Φίνος Φιλμ
Κατηγορία:Δικαστικές ταινίες
Κατάχρησις εξουσίας

Το ***Κατάχρησις εξουσίας*** είναι Ελληνική δραματική αστυνομική ταινία, που γυρίστηκε το 1971, σε σενάριο Νίκου Φώσκολου και σε σκηνοθεσία Σταύρου Τσιώλη.

## Πλοκή
Ο νεαρός Χαρίδημος Σιόντης (Νίκος Κούρκουλος) εγκαταλείπει τις σπουδές του, προκειμένου να εκδικηθεί τον θάνατο του πιανίστα αδελφού του από ναρκωτικά. Κατατάσσεται στο Σώμα Δίωξης Ναρκωτικών με στόχο να ανακαλύψει τον επικεφαλής της σπείρας που διακινεί τα ναρκωτικά. 

Στην πορεία, ερωτεύεται την αδελφή του προϊσταμένου του τμήματος και γι' αυτό ο τελευταίος προσπαθεί να τον υπονομεύσει. Ο νεαρός χρησιμοποιεί ασυνήθιστες για την αστυνομία μεθόδους, προκαλώντας έτσι αντιδράσεις σε όλη την αστυνομική υπηρεσία, αλλά του επιτρέπεται να συνεχίσει τις έρευνες, γιατί ως άγνωστος στο συγκεκριμένο κύκλωμα, θεωρείται πως έχει μεγάλες πιθανότητες επιτυχίας. Όταν γνωρίζεται με τα μέλη της σπείρας, αυτοί ανακαλύπτουν την ταυτότητά του και εθίζουν και εκείνον στα ναρκωτικά. Κάνοντας υπεράνθρωπες προσπάθειες, ο νεαρός κατορθώνει τελικά να αποτοξινωθεί και να εξαρθρώσει την σπείρα. 

## Διανομή ρόλων

* Νίκος Κούρκουλος - Χαρίδημος Σιόντης (Χάρης)**' / Στάθης Θεοδωρέλος
* [[Μπέτυ Λιβανού]] - Ελένη Αποστολοπούλου**'
* Μάνος Κατράκης - Κανέλλος Βασιλόπουλος
* Σπύρος Καλογήρου - αρχιφύλακας Βασίλης Αποστολόπουλος**
* Γιάννης Αργύρης - αρχηγός
* Ανδρέας Φιλιππίδης - αστυνόμος
* Γιώργος Τσιτσόπουλος - κύριος Ζαφειρίου
* Γρηγόρης Ευαγγελάτος - μέλος σπείρας
* Ντίνος Καρύδης - Αντώνης
* Λάμπρος Κοτσίρης - αδελφός Κανέλλου
* Σπύρος Κωνσταντόπουλος - δρ. Περεσιάδης
* Νικόλ Κοκκίνου - Ρούλα
* Νάσος Κεδράκας - ταβερνιάρης
* Χριστόφορος Ζήκας - ψαράς
* Σπύρος Μαλούσης - περιπτεράς
* Λευτέρης Ελευθεριάδης - αστυνομικός

## Παραγωγή
Στην ταινία περιλαμβάνονται σκηνές από τη Θράκη, π.χ. στη λίμνη Βιστωνίδα και στο τελωνείο του Έβρου.

Η ταινία προβλήθηκε για πρώτη φορά στις 8 Νοεμβρίου 1971.

## Παραπομπές

## Εξωτερικές πηγές
*Ιάσων Τριανταφυλλίδης, Ταινίες για φίλημα: ένα αφιέρωμα στον Φιλοποίμενα Φίνο και τις ταινίες του, εκδ. Εξάντας, Αθήνα, σελ. 186
*''Κατάχρησις εξουσίας'' στη Φίνος Φιλμ

Κατηγορία:Ελληνικές ταινίες της δεκαετίας 1970
Κατηγορία:Ταινίες του 1971
Κατηγορία:Ελληνόφωνες ταινίες
Κατηγορία:Ελληνικές δραματικές ταινίες
Κατηγορία:Ελληνικές ταινίες δράσης
Κατηγορία:Ταινίες σε σενάριο Νίκου Φώσκολου
Κατηγορία:Ταινίες με μουσική σύνθεση Μίμη Πλέσσα
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Φίνος Φιλμ
Η ωραία των Αθηνών

Το ***Η ωραία των Αθηνών*** είναι ελληνική 
κωμική ταινία  του 1954 σε σκηνοθεσία του Νίκου Τσιφόρου, ο οποίος έγραψε και το σενάριο. Η παραγωγή έγινε από τη Φίνος Φιλμ και πρωταγωνιστούν οι Μίμης Φωτόπουλος και Γεωργία Βασιλειάδου.

## Πλοκή

Ο Ζάχος Μαρκάς, πρόεδρος του ηθικοπλαστικού σωματείου ‘’Πνεύμα και Ηθική’’, κληρονομεί μία μεγάλη περιουσία με τον όρο να παντρευτεί την άσχημη και μεγαλούτσικη σπιτονοικοκυρά του θείου του, ονόματι Αριστέα Καραμπίνη. Προκειμένου να την ξεφορτωθεί, προσπαθεί να την παντρέψει με έναν από τους δύο φτωχούς νοικάρηδές του, τον Νότη και τον Κοσμά, που του χρωστούν πολλά λεφτά και αρχικά αποδέχονται την πρότασή του.

Για να πετύχει το σχέδιό του, ο Ζάχος στέλνει τον Νότη και τον Κοσμά να μείνουν στο άδειο δωμάτιο της Αριστέας, ώστε να γνωριστούν καλύτερα και να αναπτυχθεί ειδύλλιο. Εν τω μεταξύ, οι δυο νέοι, που είναι ήδη ερωτευμένοι με άλλες κοπέλες, προσπαθούν ο ένας να αναγκάσει τον άλλο να πάρει τη μεγάλη απόφαση να πάρει την Αριστέα. Στο τέλος, στήνουν μαζί με τα κορίτσια τους, την Τώνια και την Κλάρα, μια φάρσα στον Ζάχο, που πρέπει να εκπληρώσει κατά γράμμα όλους τους όρους της διαθήκης, ώστε φτάνει τελικά να παντρευτεί αυτός την Αριστέα προκειμένου να κληρονομήσει και να μη διασυρθεί στα μέλη του σωματείου ‘’Πνεύμα και Ηθική’’.

## Διανομή ρόλων
* Γεωργία Βασιλειάδου - Αριστέα Καραμπίνη
* Μίμης Φωτόπουλος - Νότης Δούρος
* Νίκος Σταυρίδης - Κοσμάς Χλες******
* Βασίλης Αυλωνίτης - Ζάχος Μαρκάς******
* Γκέλυ Μαυροπούλου - Τώνια******
* Σπεράντζα Βρανά - Κλάρα******
* Σταύρος Ξενίδης - συμβολαιογράφος Τσιλιμίρδης******
* Γκόλφω Μπίνη - μέλος σωματείου
* Βελισσάριος Κοντογιάννης - μέλος σωματείου
* Ράλλης Αγγελίδης - σερβιτόρος
* Αρτέμης Μάτσας - συγγενής μακαρίτη
* Μίστος Χαντάς - μέλος σωματείου
* Σπύρος Μαλούσης - μέλος σωματείου

## Παραγωγή
Η έμπνευση για την ταινία πηγάζει από τα πρώτα καλλιστεία που διοργάνωσε τότε στην Αθήνα ο Αχιλλέας Μαμάκης. 

## Υποδοχή
Η πρεμιέρα της ταινίας πραγματοποιήθηκε στις 15 Μαρτίου 1954. Κόβοντας 80.420 εισιτήρια, κατατάχθηκε στην 4η θέση ανάμεσα σε 21 ταινίες της ίδιας σεζόν. Κυκλοφόρησε και με τη μορφή ντιβιντί στις 15 Μαρτίου 2006.

## Παραπομπές


## Βιβλιογραφία
*Ιάσων Τριανταφυλλίδης, Ταινίες για φίλημα: ένα αφιέρωμα στον Φιλοποίμενα Φίνο και τις ταινίες του, εκδ. Εξάντας, Αθήνα, σελ.66
## Εξωτερικοί σύνδεσμοι

*

Κατηγορία:Ελληνικές ταινίες της δεκαετίας 1950
Κατηγορία:Ταινίες του 1954
Κατηγορία:Ελληνόφωνες ταινίες
Κατηγορία:Ελληνικές ασπρόμαυρες ταινίες
Κατηγορία:Ελληνικές κωμικές ταινίες
Κατηγορία:Ταινίες σε σκηνοθεσία Νίκου Τσιφόρου
Κατηγορία:Ταινίες σε σενάριο Νίκου Τσιφόρου
Κατηγορία:Ταινίες με μουσική σύνθεση Γιώργου Μουζάκη
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Φίνος Φιλμ
Ζητείται επειγόντως γαμπρός

Το ***Ζητείται επειγόντως γαμπρός*** είναι ελληνική κωμική κινηματογραφική ταινία του 1971 σε σενάριο και σκηνοθεσία του Αλέκου Σακελλάριου, βασισμένη στο θεατρικό έργο "Δελησταύρου και υιός" των Σακελλαρίου και Χρήστου Γιαννακόπουλου. Πρωταγωνιστούν οι Ρένα Βλαχοπούλου, Μπέτυ Λιβανού, Ανδρέας Μπάρκουλης, Άννα Κυριακού και Παύλος Λιάρος.

## Πλοκή

Η Ρένα Παπαρόδου, μια ώριμη γοητευτική γυναίκα, ευκατάστατη οικονομικά, πετυχημένη επιχειρηματίας με κόρη της παντρειάς αλλά χήρα, ψάχνει απελπισμένα κάποιον σύντροφο, σε μικρότερες ή μεγαλύτερες ηλικίες από την ίδια.

Η Ρένα δοκιμάζει μια σειρά από απογοητεύεσεις, τόσο από τον νεαρό Ντίμη, όσο κι απ' τον γοητευτικό πλέι μπόι Άγγελο Και οι δυο τους, ενώ φλερτάρουν τη Ρένα, τελικά ενδιαφέρονται για την κόρη της, την όμορφη Πίτσα, που διαθέτει και σεβαστή προίκα. Η ιστορία επαναλαμβάνεται και όταν ένας υπάλληλος της Ρένας, ο κύριος Χαραλαμπίδης, προσπαθεί να την ξεμοναχιάσει, εκείνος όμως για τελείως διαφορετικό σκοπό, αφού θέλει να δανειστεί από εκείνη κάποιο χρηματικό ποσό που έχει ανάγκη. Τελικά, η Ρένα θα καταλήξει με κάποιον συνομίληκό της, που την καταλαβαίνει καλύτερα, τον δικηγόρο Θόδωρο Γιαμαλάκη. 

## Διανομή ρόλων
* Ρένα Βλαχοπούλου... *Ρένα Παπαρόδου*
* Μπέτυ Λιβανού... *Πίτσα Παπαρόδου*
* Ανδρέας Μπάρκουλης... *Άγγελος Φλωράς*
* Άννα Κυριακού... *Τζένη*
* Παύλος Λιάρος... *Ντίμης Γιαμαλάκης*
* Βάσος Ανδρονίδης... *Χαραλαμπίδης*
* Ανδρέας Φιλιππίδης... *Θόδωρος Γιαμαλάκης*
* Βασίλης Τσιβιλίκας... *πλανόδιος μουσικός*
*Κώστας Μεντής... *πλανόδιος μουσικός*
* Στράτος Παχής... *πρόεδρος δικαστηρίου*
* Νάσος Κεδράκας... *ταβερνιάρης*
* Δήμητρα Νομικού

## Παραγωγή
Η ταινία έκανε πρεμιέρα στις 11 Νοεμβρίου 1971.  

Κυκλοφόρησε και με τη μορφή ντιβιντί στις 22 Νοεμβρίου 2005. 

Πρόκειται για την τρίτη από τις τέσσερις συνολικά κινηματογραφικές διασκευές της θεατρικής επιτυχίας των Σακελλάριου - Γιαννακόπουλου "Δελησταύρου και Υιός". Η πρώτη ήταν η ομότιτλη ταινία του Αλέκου Σακελλάριου με πρωταγωνιστή τον Βασίλη Λογοθετίδη (1957), η δεύτερη το *[[Υιέ μου... Υιέ μου...]]* του Γρηγόρη Γρηγορίου με πρωταγωνιστή τον Λάμπρο Κωνσταντάρα (1965) και η τέταρτη το *Η μανούλα, το μανούλι και ο παίδαρος* του Κώστα Καραγιάννη, πάλι με τη Βλαχοπούλου στον πρωταγωνιστικό ρόλο (1982). 

## Παραπομπές


## Βιβλιογραφικές πηγές
*Ιάσων Τριανταφυλλίδης, Ταινίες για φίλημα:ένα αφιέρωμα στον Φιλοποίμενα Φίνο και τις ταινίες του, εκδ. Εξάντας, Αθήνα, σελ.187
*Φίνος Φίλμς, Κλασσικές Στιγμές, Συλλεκτική Έκδοση, σειρά 13. Εκδ. Victory.

## Εξωτερικοί σύνδεσμοι
* 
**Ζητείται επειγόντως [http://finosfilm.com/movies/view/153 γαμπρός]* στην Φίνος Φιλμ

Κατηγορία:Ελληνικές ταινίες της δεκαετίας 1970
Κατηγορία:Ταινίες του 1971
Κατηγορία:Ταινίες παραγωγής Φίνος Φιλμ
Κατηγορία:Ελληνόφωνες ταινίες
Κατηγορία:Ταινίες σε σκηνοθεσία Αλέκου Σακελλάριου
Κατηγορία:Ταινίες σε σενάριο Αλέκου Σακελλάριου
Κατηγορία:Ταινίες βασισμένες σε θεατρικά έργα
Κατηγορία:Ταινίες γυρισμένες στην Ελλάδα
Κατηγορία:Ταινίες με μουσική σύνθεση Γιώργου Κατσαρού
Κατηγορία:Ελληνικές αισθηματικές κωμικές ταινίες
Νικόλαος Διγενόπουλος

Ο **Νικόλαος Διγενόπουλος**, (Γορτυνία, 1896 - Πάτρα, 1969) ήταν Έλληνας δικηγόρος και πολιτικός.

## Βιογραφία
Ήταν γιος του Δημοκλή Διγενόπουλου.
Γεννήθηκε στην Γορτυνία το 1896  και από δέκα (10) ετών μετακόμισε στην Πάτρα σπούδασε νομικά και άσκησε την δικηγορία στην Πάτρα.

Είχε εκλεγεί βουλευτής Αχαΐας στις εκλογές του 1951 με το κόμμα του Ελληνικού Συναγερμού παίρνοντας  7693 ψήφους και επανεξελέγη βουλευτής Πατρών στις εκλογές του 1952. Το 1945 είχε διοριστεί υφυπουργός γενικός διοικητής Θράκης στην Κυβέρνηση Παναγιώτη Κανελλόπουλου 1945. Ήταν προσωπικός φίλος του Παναγιώτη Κανελλόπουλου. 

## Παραπομπές


Κατηγορία:Βουλευτές Πατρών
Κατηγορία:Βουλευτές Αχαΐας
Κατηγορία:Έλληνες υφυπουργοί Γενικοί Διοικητές Θράκης
Κατηγορία:Βουλευτές εκλεγμένοι με τον Ελληνικό Συναγερμό
Αντώνιος Δελένδας

Ο **Αντώνιος Δελένδας** (1906-1966) ήταν λυρικός οξύφωνος (τενόρος) του ελληνικού μελοδράματος. Ήταν ανιψιός αρχιεπισκόπου της Κέρκυρας. Γεννήθηκε στην Κωνσταντινούπολη και σπούδασε βιολί στο Ωδείο Αθηνών. Αργότερα διδάχτηκε τραγούδι από τον Κωστή Νικολάου. Ήταν μέλος της συμφωνικής ορχήστρας του Ωδείου υπό τον Δημήτρη Μητρόπουλο.

Εισήλθε στο ελληνικό μελόδραμα τον Ιανουάριο του 1928, εμφανιζόμενος στην *[[Καβαλερία Ρουστικάνα]]* (στο ρόλο του Τουρίντου) στο *Θέατρο Κεντρικόν*. Το 1929 έλαβε μέρος την πρεμιέρα της όπερας *[[Μαύρη Πεταλούδα]]* του* [[Διονύσιος Λαυράγκας|Διονυσίου Λαυράγκα]]*. Αργότερα το ίδιο έτος συμμετείχε σε καλλιτεχνική περιοδεία σε Αθήνα, Πάτρα, Τρίπολη, Κεφαλληνία και Κέρκυρα.

Συμμετείχε σε παραστάσεις στο *Θέατρο Ολύμπια* το 1930, όπου, το 1931, ανέβηκε και η *[[Διδώ (όπερα)|Διδώ]]* του Δ. Λαυράγκα. Ενδιαμέσως, το 1930 είχε λάβει μέρος σε καλλιτεχνική περιοδεία σε Θεσσαλονίκη, Πρέβεζα, Αγρίνιο, Ζάκυνθο και Ιωάννινα. To 1932 συμμετείχε στην καλλιτεχνική περιοδεία του ελληνικού μελοδράματος σε Κωνσταντινούπολη, Ζάκυνθο, Κεφαλληνία και Κέρκυρα, όπου διακρίθηκε στην παράσταση της *[[Τραβιάτα]]*. Με θίασο υπό τον Δ. Λαυράγκα έλαβε μέρος σε παράσταση του έργου *[[Λυτρωτής]]* στην Κέρκυρα το 1935. Έλαβε μέρος σε παραστάσεις στο κινηματοθέατρο Παλλάς την άνοιξη του 1937 υπό τον Τότη Καραλίβανο. Συμμετείχε στον θίασο ελληνικού μελοδράματος που έδωσε παραστάσεις στην Αθήνα το 1937-38 υπό την διεύθυνση των Στεφάνου Βαλτετσιώτη, Λυσιμάχου Ανδρουτσόπουλου και Τότη Καραλίβανου. Το 1938 πήγε στη Γερμανία. Τραγούδησε σε λυρικά θέατρα σε Αμβούργο, Βερολίνο (*Luisa Miller* και *[[Τόσκα]]*), Κίελο (*Gianni Schichi*, *[[Ριγκολέττο]]* κ.α.), Λειψία. Το 1941 εντάχθηκε στο δυναμικό της Ε.Λ.Σ.

Πέθανε στις 24 Νοεμβρίου 1966 στην Αθήνα.

## Πηγές
* Μιχαήλ Ράπτης, Επίτομος ιστορία του ελληνικού μελοδράματος και της Εθνικής Λυρικής Σκηνής, Αθήναι 1988
## Παραπομπές


Κατηγορία:Έλληνες τενόροι
Κατηγορία:Απόφοιτοι του Ωδείου Αθηνών
Rapture of the Deep (τραγούδι)

Το **Rapture of the Deep** είναι τραγούδι του χαρντ ροκ συγκροτήματος Deep Purple, το τέταρτο του ομώνυμου δίσκου, ο οποίος κυκλοφόρησε το Νοέμβριο του 2005, ενώ ταυτόχρονα κυκλοφόρησε σε μορφή CD σινγκλ στην Ευρώπη από την "Edel Records" και στην Αμερική από την "Eagle Records".

## Σύνθεση
Το τραγούδι ξεκινάει με μελωδία ανατολίτικου ρυθμού από την κιθάρα, για να συμβαδίσουν τα πλήκτρα, το μπάσο και τα τύμπανα, πατώντας στο συγκεκριμένο ρυθμό. Το στυλ του κομματιού κινείται σε *progressive rock* μονοπάτια, με αρκετές εναλλαγές και σόλο πλήκτρων και κιθάρας, διατηρώντας το βασικό ρυθμό του.

## Ζωντανές εκτελέσεις
Το "*Rapture of the Deep*" αποτέλεσε μέρος των ζωντανών εμφανίσεων του συγκροτήματος για την περιοδεία της προώθησης του δίσκου, η οποία, σύμφωνα με τον κιμπορντίστα Ντον Έρεϊ, διήρκεσε έξι χρόνια, ως το 2011. Στην περιοδεία "*Smoke on the Nation*", η οποία έλαβε χώρα στον Καναδά το χειμώνα του 2012, το συγκεκριμένο τραγούδι ήταν το μόνο κομμάτι του δίσκου "*[[Rapture of the Deep]]*" το οποίο συμπεριλαμβανόταν στο set list του συγκροτήματος.

## Ζωντανές ηχογραφήσεις
Ζωντανές ηχογραφήσεις του τραγουδιού "*Rapture of the Deep*", υπάρχουν στους εξής δίσκους:

* *[[Live at Montreux 2006]]* (2007)
* *[[Live at Montreux 2011]]* (2011)

## Τα μέλη του συγκροτήματος
Το "*Rapture of the Deep*" ηχογραφήθηκε από τη όγδοη σειρά μελών του συγκροτήματος. Τα μέλη της ήταν τα εξής:

* **[[Ίαν Γκίλαν]]** - *[[Φωνητική|φωνητικά]]*
* **[[Στηβ Μορς]]** - *[[κιθάρα]]*
* **[[Ντον Έρεϊ]]** - *[[πλήκτρα]]*
* **[[Ρότζερ Γκλόβερ]]** - *[[μπάσο]]*
* **[[Ίαν Πέις]]** - *[[τύμπανα]]*

## Παραπομπές

## Πηγές
* Rapture of the Deep, 2005, CD Booklet
* Rapture of the Deep - Deep Purple | Song Info | AllMusic

## Εξωτερικοί σύνδεσμοι
* Στίχοι Rapture of the Deep
* Guitar tabs

Κατηγορία:Τραγούδια των Deep Purple
Κατηγορία:Τραγούδια του 2005
Αφρικανικός γιγάντιος φρύνος

Ο **Αφρικάνικος γιγάντιος φρύνος** ή **γιγάντιος φρύνος του Κονγκό** είναι ένα είδος φρύνου. Ζει στην Αφρική και συγκεκριμένα στο Καμερούν, στην Κεντροαφρικανική Δημοκρατία, Λαϊκή Δημοκρατία του Κονγκό, Ακτή Ελεφαντοστού, Ισημερινή Γουινέα, Γκαμπόν, Γκάνα, Νιγηρία, Λιβερία και Σιέρα Λεόνε. Οι φυσικοί του οικότοποι είναι τροπικά, πεδινά δάση, βάλτοι γλυκού νερού και φυτείες με φοίνικες. Απειλείται από την απώλεια ενδιαιτημάτων.

Κατηγορία:Άνουρα
Κατηγορία:Αμφίβια της Αφρικής
Κωνσταντίνος Θεοδώρου

Ο **Κωνσταντίνος Θεοδώρου** ήταν Έλληνας πολιτικός από το Αίγιο.

Γεννήθηκε στο Αίγιο και ήταν γιος του Μιχαήλ Θεοδώρου. Ήταν πληρεξούσιος Αγιαλείας στην Εθνική συνέλευση του 1862 και βουλευτής Αιγιαλείας στις εκλογές του 1865.

Πέθανε στην Πάτρα το 1882 και η σορός του μεταφέρθηκε και τάφηκε στο Αίγιο.

## Παραπομπές


Κατηγορία:Βουλευτές Αιγιαλείας
Κατηγορία:Έλληνες πληρεξούσιοι
Ποδοσφαιρικά βραβεία ΠΣΑΠ

Τα **ποδοσφαιρικά βραβεία ΠΣΑΠ** είναι ετήσια βραβεία που απονέμει ο Πανελλήνιος Σύνδεσμος Αμειβομένων Ποδοσφαιριστών (ΠΣΑΠ), στους κορυφαίους της χρονιάς, έπειτα από ψηφοφορία των μελών του. Τα βραβεία απονέμονται σε ειδική τελετή που αποκαλείται «γιορτή του ποδοσφαιριστή» και στην οποία δίνεται επίσημος χαρακτήρας με τη συμμετοχή προσωπικοτήτων από όλους τους χώρους. 

## Κατηγορίες βραβείων
Τα βραβεία χωρίζονται σε δύο κατηγορίες, στα κύρια και στα ειδικά βραβεία. Στα κύρια βραβεία περιλαμβάνονται οι κατηγορίες:
*Βραβείο καλύτερου Έλληνα ποδοσφαιριστή του ελληνικού πρωταθλήματος
*Βραβείο καλύτερου ξένου ποδοσφαιριστή του ελληνικού πρωταθλήματος 
*Βραβείο καλύτερου προπονητή του ελληνικού πρωταθλήματος
*Βραβείο καλύτερου τερματοφύλακα του ελληνικού πρωταθλήματος
*Βραβείο καλύτερου νέου ποδοσφαιριστή του ελληνικού πρωταθλήματος
*Βραβείο πολυτιμότερου ποδοσφαιριστή του πρωταθλήματος της Β΄κατηγορίας 
*Βραβείο πολυτιμότερου ποδοσφαιριστή του πρωταθλήματος της Γ΄κατηγορίας 
*Βραβείο καλύτερου διαιτητή
Στα ειδικά βραβεία περιλαμβάνονται οι κατηγορίες:
*Βραβεία πρώτων σκόρερ Α, Β και Γ Εθνικής κατηγορίας
*Βραβείο του ευ αγωνίζεσθαι σε ομάδα ή ποδοσφαιριστή.

## Βραβεία A' κατηγορίας ανδρών

### Καλύτερος Έλληνας ποδοσφαιριστής ελληνικού πρωταθλήματος

### Καλύτερος ξένος ποδοσφαιριστής

### Καλύτερος προπονητής

### Καλύτερος τερματοφύλακας

### Καλύτερος νέος ποδοσφαιριστής

### Καλύτερη ενδεκάδα

## Βραβεία Β΄ κατηγορίας ανδρών
### Καλύτερος ποδοσφαιριστής Β΄ κατηγορίας

### Καλύτερος τερματοφύλακας Β΄ κατηγορίας

### Καλύτερος νέος ποδοσφαιριστής Β΄ κατηγορίας

### Καλύτερος ξένος ποδοσφαιριστής Β΄ κατηγορίας

### Καλύτερος προπονητής Β΄ κατηγορίας

## Βραβεία Γ΄ κατηγορίας ανδρών
### Καλύτεροι ποδοσφαιριστές Γ΄ κατηγορίας

### Καλύτερος νέος ποδοσφαιριστής Γ΄ κατηγορίας

### Καλύτερος τερματοφύλακας Γ΄ κατηγορίας

### Καλύτερος προπονητής

## Καλύτερος Έλληνας ποδοσφαιριστής στο εξωτερικό

## Βραβεία Α΄ Κατηγορίας γυναικών

### Πρώτη σκόρερ

### M.V.P. (Πολυτιμότερη παίκτρια)

### Καλύτερη ελληνίδα ποδοσφαιρίστρια

### Καλύτερη ξένη ποδοσφαιρίστρια

### Καλύτερος προπονητής στην Α' κατηγορία γυναικών

### Καλύτερη τερματοφύλακας

### Καλύτερη νέα ποδοσφαιρίστρια

## Καλύτερη Ελληνίδα ποδοσφαιρίστρια στο εξωτερικό

## Καλύτερος διαιτητής

## Δείτε επίσης
*Ποδοσφαιρικά βραβεία της Σούπερ Λίγκας
*Ρεκόρ και στατιστικά του ελληνικού ποδοσφαίρου

## Παραπομπές


## Εξωτερικοί σύνδεσμοι

* Επίσημη ιστοσελίδα

Κατηγορία:Ποδοσφαιρικά βραβεία στην Ελλάδα
Τζορτζ Κιούκορ

Ο **Τζορτζ Κιούκορ** (αγγλ.: *George Dewey Cukor*, 7 Ιουλίου 1899 - 24 Ιανουαρίου 1983) ήταν Αμερικανός σκηνοθέτης βραβευμένος με Όσκαρ Σκηνοθεσίας για την ταινία του 1964 *[[Ωραία μου Κυρία]] (My Fair Lady)*. Ο Κιούκορ διέπρεψε στην κινηματογράφηση διάσημων λογοτεχνικών έργων καθώς και σοφιστικέ κωμωδιών. Όλες του οι πρωταγωνίστριες τον λάτρευαν επειδή περνούσε ατελείωτες ώρες μαζί τους υποδεικνύοντάς τους τον καλύτερο δυνατό τρόπο ώστε να ερμηνεύσουν πειστικά το ρόλο τους και να δώσουν τον καλύτερό τους εαυτό. Γι' αυτό το λόγο ήταν γνωστός κι ως *Ο σκηνοθέτης των γυναικών*. Ήταν αποτελεσματικός με τους ηθοποιούς που σκηνοθετούσε, πολλοί από τους οποίους προτάθηκαν ή βραβεύτηκαν με Όσκαρ. 

Η καριέρα του ξεκίνησε το 1932, όταν γύρισε την ταινία *Το Τίμημα για το Χόλιγουντ (What Price Hollywood?)* για τον παραγωγό της R.K.O. Ντέιβιντ Ο Σέλζνικ. Ακολούθησαν οι ταινίες *Η Τραγωδία ενός Πατέρα (A Bill of Divorcement, 1932)*, *Our Betters, 1933* και *Οι 4 Κόρες του Δρος Μορς (Little Women, 1933)* κι έπειτα όταν ο Σέλζνικ εγκατέλειψε την R.K.O. για να περάσει στην Metro-Goldwyn-Mayer τον ακολούθησε. Πρώτη του ταινία για την MGM ήταν *Το Βράδυ στις Οκτώ (Dinner at Eight, 1933)* με τους Τζον Μπάριμορ, Λάιονελ Μπάριμορ και Τζιν Χάρλοου. Οι επόμενές του ταινίες για την MGM ήταν κινηματογραφικές διασκευές γνωστών μυθιστορημάτων όπως: *Δαβίδ Κόπερφιλντ (David Copperfield, 1935)*, *Ρωμαίος και Ιουλιέττα (Romeo & Juliet, 1936)* και *[[Η κυρία με τις καμέλιες (ταινία 1936)|Η Κυρία με τις Καμέλιες]] (Camille, 1936)*. To 1938 σκηνοθέτησε για μια ακόμη φορά τη φίλη του Κάθριν Χέπμπορν μαζί με τον Κάρι Γκραντ στην κωμωδία *[[Μαζί σου για πάντα (ταινία, 1938)|Μαζί σου για Πάντα]] (Holiday)* κι έπειτα το 1939 σκηνοθέτησε τις Τζόαν Κρόφορντ, Νόρμα Σίρερ, Τζόαν Φοντέιν και Ρόζαλιντ Ράσελ στην ταινία *[[Γυναίκες (ταινία, 1939)|Γυναίκες]] (The Women)*. Την ίδια χρονιά ο Ντέιβιντ Ο. Σέλζνικ τον κάλεσε να σκηνοθετήσει την επική του υπερπαραγωγή *[[Όσα παίρνει ο άνεμος (ταινία)|Όσα Παίρνει ο Άνεμος]] (Gone with the Wind, 1939)*, αλλά οι διαφωνίες του με το Σέλζνικ τον ανάγκασαν να αποχωρήσει ενώ τα γυρίσματα βρίσκονταν υπό εξέλιξη. Τη θέση του πήρε ο Βίκτορ Φλέμινγκ. Ο Κιούκορ συνέχισε την πορεία του αμφιταλαντευόμενος μεταξύ κωμωδίας και δράματος γυρίζοντας ταινίες όπως: *[[Κοινωνικά σκάνδαλα]] (The Philadelphia Story, 1940)*, *[[Εφιάλτης (ταινία 1944)|Εφιάλτης]] (Gaslight, 1944)*, *Διπλή Ζωή (A Double Life, 1947)*, *[[Από το Πλευρό του Αδάμ]] (Adam's Rib, 1949)*, *[[Γεννημένη Χθες]] (Born Yesterday, 1950)*, *Ένα Αστέρι Γεννιέται (A Star is Born, 1954)* και *[[Ωραία μου Κυρία]] (My Fair Lady, 1964)*. Τελευταία του ταινία ήταν η επανεκτέλεση της ταινίας του 1942 *[[Δάκρυα του χθες]] (Old Acquaintance)*, την οποία γύρισε ξανά με τίτλο *Πλούσιες και Διάσημες (Rich and Famous, 1981)* με πρωταγωνίστριες τις Ζακλίν Μπισέ, Κάντις Μπέργκεν και Μεγκ Ράιαν. Ο Κιούκορ απεβίωσε το 1983 από καρδιακή προσβολή.

## Φιλμογραφία

## Παραπομπές


## Εξωτερικοί σύνδεσμοι

*  
* Τζορτζ Κιούκορ , σελίδα στον ιστότοπο Cine.gr 

Κατηγορία:Αμερικανοί σκηνοθέτες
Κατηγορία:Βραβευμένοι με Χρυσή Σφαίρα Καλύτερης Σκηνοθεσίας
Κατηγορία:Βραβευμένοι με Όσκαρ Καλύτερης Σκηνοθεσίας
Σαμάρα (Ιράκ)

Η **Σαμάρα** (αραβικά: سامَرّاء) είναι πόλη του Ιράκ. Βρίσκεται στην ανατολική όχθη του ποταμού Τίγρη στην Περιφέρεια Σαλάχ αντ-Ντιν, 125 χλμ. βόρεια της Βαγδάτης. Το 2003, είχε πληθυσμό 348.700.

Το επίσημο όνομά της όπως αναφέρεται σε παλαιά νομίσματα ήταν η αραβική φράση «Σούρα μαν ρά΄α» (αραβικά:  من رأى سر), που μεταφράζεται σε «αυτός που τη βλέπει αγαλλιάζει». Στην ιδιόλεκτο όμως λεγόταν πάντα Σαμάρα.

Το 2007, η UNESCO ενέταξε τη Σαμάρα στα  Μνημεία Παγκόσμιας Κληρονομιάς.
Ο Ρωμαίος αυτοκράτορας Ιουλιανός Β' Μέγας CAESAR FLAVIVS CLAVDIVS IVLIANVS AVGVSTVS (αποκαλούμενος Παραβάτης) σκοτώθηκε στις 26 Ιουνίου 363 σε ηλικία 32 ετών, στη Μαράνγκα Μεσοποταμίας, Samarra Ιράκ σε αψιμαχία με τους Πέρσες.  

## Παραπομπές


Κατηγορία:Πόλεις του Ιράκ
Κατηγορία:Μνημεία Παγκόσμιας Κληρονομιάς στο Ιράκ
Κατηγορία:Μνημεία Παγκόσμιας Κληρονομιάς σε κίνδυνο
Πρώιμοι πολιτισμοί

Ως **πρώιμοι πολιτισμοί** θεωρούνται κατ' αρχήν ο Αιγυπτιακός και ο Σουμερικός (Μεσοποταμία) οι οποίοι ξεκινούν γύρω στο 3000 π.Χ. και κατά δεύτερο οι πολιτισμοί της κοιλάδας του Ινδού (Πολιτισμός Χαράπα - σημερινό Πακιστάν) και o και ο πολιτισμος Σαν στον ποταμο Χουαν-Χε στην νοτιοανατολική Κίνα γύρω στο 2000 π.Χ.

Βασικό στοιχείο των πολιτισμών αυτών είναι ότι δημιουργούνται σε δέλτα ποταμών ή σε περιοχές που το έδαφος είναι πολύ εύφορο απο την λάσπη των ποταμών.

## Αιγυπτιακός πολιτισμός
Γενικά συνηθίζεται να θεωρείται ο αιγυπτιακός πολιτισμός ως προγενέστερος του Σουμερικού αλλά παρ' όλα αυτά σε γενικές γραμμές πιστεύεται ότι και οι δύο ξεκινάνε γύρω στο 3000 π.Χ..
Αμέσως μετά τους μισομυθικούς  υποτιθέμενους βασιλιάδες της Αιγύπτου, τους Σκορπιούς, πριν το 3000 π.Χ., αρχαιότατες γραφτές μαρτυρίες αναφέρουν ως πρώτο βασιλιά της Αιγύπτου και ιδρυτή της πρώτης δυναστείας τον Φαραώ Μένες.

## Σουμερικός πολιτισμός
Η ονομασία Σουμερία είναι συμβατική και δόθηκε από έναν σύγχρονο αρχαιολόγο μιας και η ύπαρξη της Σουμερίας αποκαλύπτεται τον 19ο αιώνα με τις πρώτες οργανωμένες αρχαιολογικές ανασκαφές

## Πολιτισμός Χαράπα
Πρόκειται για πολιτισμό που θεωρείται ότι υπήρξε στην Ινδία πριν φτάσουν εκει φυλές που συμβατικά ονομάζουμε Άρειες και κατά μία τολμηρή εικασία μπορούμε να αναζητήσουμε εκεί τους πρόγονους των σημερινών τσιγγάνων που εκδιώχτηκαν από την πατρίδα τους.

## Πολιτισμός Σαν

## Πηγές
*J.M Roberts, *Παγκόσμια ιστορία*, τομ.1, (Εκδόσεις ΟΔΥΣΣΕΑΣ, 1999), σελ.67-219.
*ΑΚΑΔΗΜΙΑ ΕΠΙΣΤΗΜΩΝ ΤΗΣ ΕΣΣΔ, *ΠΑΓΚΟΣΜΙΑ ΙΣΤΟΡΙΑ*, (ΕΚΔΟΤΙΚΟΣ ΟΙΚΟΣ ΜΕΛΙΣΣΑ, 1956), τομ.1, σελ.417-423, σελ.215-306, σελ.307-336, τομ.2, σελ.688-704, σελ.705-728.

Κατηγορία:Αρχαίος πολιτισμός
2442 Κόρμπετ

μικρογραφία|Η τροχιά του αστεροειδούς 2442 Κόρμπετ
Ο **Κόρμπετ** (*Corbett*) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,8. Ανακαλύφθηκε το 1980 από την Τσέχα αστρονόμο Ζντένκα Βάβροβα, που παρατηρούσε από το Αστεροσκοπείο Κλετ της Τσεχίας, και πήρε το όνομά του προς τιμή του Βρετανού κυνηγού Τζιμ Κόρμπετ (1875-1955).

## Φυσικά χαρακτηριστικά
Τα κυρίως φυσικά χαρακτηριστικά του Κόρμπετ είναι άγνωστα. Ο Κόρμπετ περιστρέφεται γύρω από τον εαυτό του μία φορά κάθε 7 ως 13 ώρες περίπου.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Κορμπετ
Σιπριάνο Χόρχε Ντομίνγκες

Ο **Σιπριάνο Χόρχε Ντομίνγκες** (ισπανικά: *Cipriano Jorge Domínguez*) γεννήθηκε στις 12 Ιανουαρίου 1904 και απεβίωσε στις 27 Ιανουαρίου 1995 λίγο πριν ολοκληρώσει το 91o έτος της ηλικίας του στο Καράκας της Βενεζουέλας. Υπήρξε αρχιτέκτονας, μηχανικός, διδάκτωρ στη φυσική και τα μαθηματικά, καθώς και καθηγητής της Αρχιτεκτονικής Σύνθεσης, της θεωρίας της αρχιτεκτονικής και του αρχιτεκτονικού σχεδίου στο Πανεπιστήμιο της Βενεζουέλας.
## Βιογραφία
Τις πρώτες του σπουδές έκανε στο Collège Français και στο Salesian collège στη γενέτειρα του, απ' όπου αποφοίτησε το 1922. Το 1924 έγινε δεκτός από το Πανεπιστήμιο της Βενεζουέλας όπου απέκτησε το τίτλο του πολιτικού μηχανικού και το 1928 του διδάκτορα στη φυσική και τα μαθηματικά. Σε μία περίοδο που η αρχιτεκτονική δεν υπήρχε ως επάγγελμα στη Βενεζουέλα απέκτησε το 1955 το τίτλο του αρχιτέκτονα.

Αργότερα ταξίδεψε στο Παρίσι, όπου παρακολούθησε τη σχολή αρχιτεκτονικής του Παρισιού. Στην παραμονή του εκεί εργάστηκε στο στούντιο του Λε Κορμπυζιέ το 1931-1932 και επηρεάστηκε από τις ιδέες του προς μια Νέα Αρχιτεκτονική. Το 1933 επιστρέφει στη Βενεζουέλα όπου και διορίζεται μηχανικός στο Υπουργείο Δημόσιων Έργων. Το ίδιο έτος, στο Πανεπιστήμιο Μηχανικών της Βενεζουέλας παρέδωσε μία διάλεξη μιλώντας για τα *πέντε σημεία της νέας αρχιτεκτονικής* του Λε Κορμπυζιέ.

Ο ίδιος υπήρξε συνεργάτης του περιοδικού της Σχολής Μηχανικών της Βενεζουέλας από το 1936-1944. Από το 1947-1955 ήταν μέλος της αντιπροσωπίας που εκπροσωπεί τη Βενεζουέλα σε διάφορα παν-αμερικανικά συνέδρια Αρχιτεκτονικής και προήδρευσε της Εθνικής Επιτροπής πολεοδομίας στην οποία υπήρξε μέλος από το 1943.

Το 1990, τέλος, του απένειμαν το Εθνικό Βραβείο Αρχιτεκτονικής.

## Σημαντικά έργα
To 1936 σχεδίασε το δημόσιο σχολείο Φέρμιν Τόρο ( Liceo Bolivariano de Formación Cultural Fermín Toro) στο Καράκας, στη Βενεζουέλα.

Το 1945 ιδρύει τον αρχιτεκτονικό σύλλογο αρχιτεκτόνων στη Βενεζουέλα και τη Σχολή Αρχιτεκτόνων του Κεντρικού Πανεπιστημίου της Βενεζουέλας.

Το 1948 κλήθηκε από την Εθνική Επιτροπή της Πολεοδομίας να σχεδιάσει ένα αστικό συγκρότημα, το Centro Simón Bolivar, επίσης γνωστό και ως οι πύργοι της σιωπής (Towers of Silence). Το έργο το οποίο χτίστηκε στην κορυφή της λεωφόρου Ρότιβαλ (Avenida Rotival), σημείωσε μία τελείως διαφορετική προσέγγιση της πόλης. Σχεδιάστηκε ώστε να αποτελεί από μόνο του μία πόλη, αφού περιελάμβανε όλα τα υπουργικά γραφεία της κυβέρνησης, αλλά και συγκροτήματα κατοικιών, μαγαζιά, εστιατόρια, στοές, χώρους στάθμευσης, πεζοδρόμους σε διάφορες στάθμες και την κεντρική στάση του λεωφορείου. Το σχέδιο ήταν μνημειώδες και συμμετρικά τοποθετημένο και στις δύο πλευρές της λεωφόρου, οι οποίες επικοινωνούσαν μεταξύ τους μέσω μιας υπόγειας διάβασης. Το 1954-1957, έγινε πρόεδρος του Simón Bolivar Center, το οποίο εγκαινιάστηκε το 1957.

## Πηγές
*Arquitectura e historia: curso de historia de la arquitectura, Vol. 1. By Manuel Antonio López Villa
*Building the New World: Studies in the Modern Architecture of Latin America 1930-1960. By Valerie Fraser

Κατηγορία:Βενεζουελάνοι αρχιτέκτονες
2443 Τομεϊλήν

Ο **Τομεϊλήν (Tomeileen)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,172. Ανακαλύφθηκε το 1906 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά του από τα βαφτιστικά ονόματα των γονέων του Αγγλοαμερικανού αστρονόμου Μπράιαν Μάρσντεν, του Τόμας και της Αϊλήν Μάρσντεν.

## Φυσικά χαρακτηριστικά
Η μέση διάμετρος του Τομεϊλήν εκτιμάται σε 30,89 χιλιόμετρα, ενώ το γεωμετρικό άλβεδό του είναι 0,154 ± 0,017. Ο Τομεϊλήν περιστρέφεται γύρω από τον εαυτό του μία φορά κάθε 3 ως 5 ώρες περίπου.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Τομειλην
2444 Λέντερλε

Ο **Λέντερλε (Lederle)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,8. Ανακαλύφθηκε το 1934 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του προς τιμή του Γερμανού αστρονόμου Τρούντπερτ Λέντερλε (*Trudpert Lederle*).

## Φυσικά χαρακτηριστικά
Ο φασματικός τύπος του Λέντερλε είναι **C** (ανθρακούχος). Ο Λέντερλε περιστρέφεται γύρω από τον εαυτό του μία φορά κάθε 13 ως 23 ώρες περίπου.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Λεντερλε
2445 Μπλάζκο

μικρογραφία|Η τροχιά του αστεροειδούς 2445 Μπλάζκο
Ο **Μπλάζκο (Blazhko)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,033. Ανακαλύφθηκε το 1935 από τη Ρωσίδα-Σοβιετική αστρονόμο Πελαγία Σαζν, που παρατηρούσε από το Σιμέις της Κριμαίας, και πήρε το όνομά του προς τιμή του Ρώσου παρατηρησιακού αστρονόμου Σεργκέι Νικολάγιεβιτς Μπλάζκο.

## Φυσικά χαρακτηριστικά
Τα κυρίως φυσικά χαρακτηριστικά του Μπλάζκο είναι άγνωστα. Ο Μπλάζκο περιστρέφεται γύρω από τον εαυτό του μία φορά κάθε 3 ώρες 37 λεπτά και 11 δευτερόλεπτα, μία μάλλον ταχεία περιστροφή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μπλαζκο
2446 Λουνατσάρσκι

μικρογραφία|3D μοντέλο του αστεροειδούς 2446 Λουνατσάρσκι
Ο **Λουνατσάρσκι (Lunacharsky)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,9. Ανακαλύφθηκε το 1971 από τη Σοβιετική αστρονόμο Λιουντμίλα Τσερνίχ, που παρατηρούσε από το Ναουτσνί της Κριμαίας, και πήρε το όνομά του από τον Ρώσο επαναστάτη, πολιτικό και συγγραφέα Ανατόλι Λουνατσάρσκι.

## Φυσικά χαρακτηριστικά
Ο φασματικός τύπος του Λουνατσάρσκι είναι **B**. Ο Λουνατσάρσκι περιστρέφεται γύρω από τον εαυτό του μία φορά κάθε 3 ώρες και 37 λεπτά, μία μάλλον ταχεία περιστροφή.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Λουνατσαρσκι
2447 Κροστάνδη

μικρογραφία|Η τροχιά του αστεροειδούς 2447 Κροστάνδη
Η **Κροστάνδη (Kronstadt)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,0. Ανακαλύφθηκε το 1973 από τη Σοβιετική αστρονόμο Ταμάρα Σμιρνόβα, που παρατηρούσε από το Ναουτσνί της Κριμαίας, και πήρε το όνομά της από την ομώνυμη πόλη, ναύσταθμο και θαλάσσιο λιμάνι της Αγίας Πετρούπολης.

## Φυσικά χαρακτηριστικά
Τα φυσικά χαρακτηριστικά της Κροστάνδης είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Κροστανδη
Δολάριο Χαβάης

[thumb|right|320px|[Χαρτονόμισμα των 20 δολαρίων της Χαβάης]]

Το **δολάριο** ή **Ντάλα** ήταν το νόμισμα της Χαβάης από το 1847 έως και το 1898. Η ισοτιμία του  με το δολάριο ΗΠΑ ήταν 1/1 και είχε ως υποδιαίρεση το σεντ)  ή keneta.  (1 δολάριο=100 σεντ) 

Μόνο σποραδικές εκδόσεις  του νομίσματος αυτού έγιναν αφού  κυκλοφορούσε παράλληλα με το δολάριο των ΗΠΑ.

## Ιστορικό
Τα πρώτα κέρματα της Χαβάης ήταν χάλκινα σεντ που εκδόθηκαν το 1847  και έφεραν το πορτρέτο του βασιλιά Καμεχαμέχα Γ΄. 

Το 1883 κόπηκαν αργυρά νομίσματα με ονομαστικές αξίες του 1/10 του δολαρίου 1/4 ,  μισού  και ενός δολαρίου.

Η συντριπτική πλειοψηφία αυτών των νομισμάτων κόπηκαν  από το νομισματοκοπείο του Σαν Φρανσίσκο με τις ίδιες προδιαγραφές που είχαν τα αντίστοιχα νομίσματα των ΗΠΑ. Μια μικρή ποσότητα (26 από κάθε ονομαστική αξία) κόπηκαν από το νομισματοκοπείο της Φιλαδέλφειας για λόγους παρουσίασης. Το δολάριο της Χαβάης συνέχισε να κυκλοφορεί για αρκετά χρόνια μετά την προσάρτηση της χώρας από τις  Ηνωμένες Πολιτείες το 1898 . Τελικά το 1903 με απόφαση του Κογκρέσου έπαψε να είναι νόμιμο χρήμα  και τα περισσότερα νομίσματα αποσύρθηκαν για να τηχθούν. 

## Χαρτονομίσματα
Το 1899, το Υπουργείο Οικονομικών της Χαβάης εξέδωσε την πρώτη σειρά χαρτονομισμάτων του δολαρίου της Χαβάης αξίας 10, 20, 50 και 100 δολαρίων. Ωστόσο, αυτά τα χαρτονομίσματα εκδόθηκαν σε μικρές ποσότητες και ουσιαστικά τα χαρτονομίσματα των ΗΠΑ ήταν αυτά που ήταν σε ευρεία χρήση . Από το 1884, μόνο τα χρυσά νομίσματα ΗΠΑ ήταν νόμιμο νόμισμα για ποσά άνω των $ 10. 

Το 1895, η νεοσυσταθείσα Δημοκρατία της Χαβάης εξέδωσε  πιστοποιητικά καταθέσεων χρυσών και αργυρών νομισμάτων αξίας 5, 10, 20, 50 και 100 δολαρίων. Αυτά ήταν τα  τελευταία χαρτονομίσματα της Χαβάης και όλα είναι εξαιρετικά σπάνια σήμερα.

## Εξωτερικοί σύνδεσμοι
* numismondo.com Εικόνες με χαρτονομίσματα του δολαρίου της Χαβάης.

## Πηγές
* Krause, Chester L., and Clifford Mishler (1991). Standard Catalog of World Coins: 1801–1991 (18th ed.). Krause Publications. ISBN 0873411501.
* Pick, Albert (1994). Standard Catalog of World Paper Money: General Issues. Colin R. Bruce II and Neil Shafer (editors) (7th ed.). Krause Publications. ISBN 0-87341-207-9.

## Παραπομπές


Κατηγορία:Ιστορικά νομίσματα
κατηγορία:Χαβάη
2448 Σόλοχοφ

μικρογραφία|3D μοντέλο του αστεροειδούς 2448 Σόλοχοφ
Ο **Σόλοχοφ (Sholokhov)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,40. Ανακαλύφθηκε το 1975 από τη Σοβιετική αστρονόμο Λιουντμίλα Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Σοβιετικού συγγραφέα Μιχαήλ Σόλοχοφ.

## Φυσικά χαρακτηριστικά
Η μέση διάμετρος του Σόλοχοφ εκτιμάται σε 30,24 ± 2,9 χιλιόμετρα. Ο φασματικός τύπος του είναι **L**, ενώ το γεωμετρικό άλβεδό του είναι 0,134 ± 0,030. Ο Σόλοχοφ περιστρέφεται γύρω από τον εαυτό του μία φορά κάθε 7 ως 13 ώρες περίπου.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Σολοχοφ
2449 Κένος

Ο **Κένος (Kenos)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 14,26. Ανακαλύφθηκε στις 30 Σεπτεμβρίου 1978 από τον αστρονόμο Γουίλιαμ Λίλερ, που παρατηρούσε από το Διαμερικανικό Αστεροσκοπείο του Σέρο Τολόλο (CTIO) στη Χιλή, και πήρε το όνομά του από ένα πρόσωπο της μυθολογίας των ιθαγενών της Γης του Πυρός. Η αρχική προσωρινή ονομασία του, ήταν **1978 GC**.
[thumb|left|Το [Διαμερικανικό Αστεροσκοπείο του Σέρο Τολόλο, όπου ανακαλύφθηκε ο 2449 Κένος, με ορατές φωτεινές και σκοτεινές (λόγω διαστρικής σκόνης) περιοχές του Γαλαξία μας, σε φωτογραφία στις 20 Ιανουαρίου 2021.]]

Ο Κένος ανήκει στην Οικογένεια αστεροειδών της Ουγγαρίας. Επίσης, είναι ένας από τους ελάχιστους αστεροειδείς της Κύριας Ζώνης που περιφέρεται γύρω από τον Ήλιο σε λιγότερες από χίλιες γήινες ημέρες, καθώς χρειάζεται 963,26 ημέρες ή 2 έτη και 8 μήνες. Κοντά στο περιήλιο της τροχιάς του βρίσκεται έξω από την Κύρια Ζώνη και διασχίζει την τροχιά του πλανήτη Άρη.

## Φυσικά χαρακτηριστικά
μικρογραφία|Η τροχιά του αστεροειδούς 2449 Κένος.

Ο φασματικός τύπος του Κένος είναι **E**. Ο Κένος περιστρέφεται γύρω από τον εαυτό του μία φορά κάθε 3 ώρες 50 λεπτά και 57 δευτερόλεπτα, μια ταχεία περιστροφή, ακόμα και για αστεροειδή.

## Αναφορές


## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα.
*  
* Lightcurve plot of 2449 Kenos, Palmer Divide Observatory, *Brian D. Warner* (2010).
* Asteroid Lightcurve Database (LCDB), query form (info )
* Dictionary of Minor Planet Names, Google books.
* Asteroids and comets rotation curves, CdR – Observatoire de Genève, Raoul Behrend.
* Discovery Circumstances: Numbered Minor Planets (1)-(5000) – Minor Planet Center (Κέντρο Ελασσόνων Πλανητών).

Κενος
Κενος
Ρότσεστερ (Νέα Υόρκη)

Το **Ρότσεστερ** (αγγλικά: *Rochester, New York*), είναι πόλη στην αμερικανική πολιτεία της Νέας Υόρκης. Είναι έδρα της κομητεία Μονρόε. Σύμφωνα με την απογραφή του 2010, το Ρότσεστερ έχει 210.565 κατοίκους, καθιστώντας το Ρότσεστερ την τρίτη μεγαλύτερη πόλη της πολιτείας μετά την Νέα Υόρκη και το Μπάφαλο. Είναι το κέντρο μιας μητροπολιτικής περιοχής που περιλαμβάνει επίσης, πέρα από την κομητεία Μονρόε τις κομητείες Τζενεσή, Λίβινγκστον, Οντάριο, Όρλινς και Γουέιν. Ο πληθυσμός υπολογίστηκε το 2011 σε 1.055.278 κατοίκους. Είναι κτισμένο νότια της λίμνης Οντάριο.

## Οικονομία
Το Ρότσεστερ ήταν μία από τις πρώτες αμερικανικές πόλεις που αναπτύχθηκαν ραγδαία και έγινε ιδιαίτερα γνωστή εξαιτίας των αλευρόμυλων κατά μήκος του ποταμού Τζενεσή και στην συνέχεια ως ένας μείζον κατασκευαστικός κόμβος. Το Ρότσεστερ σήμερα είναι διεθνές κέντρο της ανώτερης εκπαίδευσης, καθώς και της ιατρικής και τεχνολογικής ανάπτυξης. Η περιοχή έχει πολλά πανεπιστήμια, πολλά από τα οποία, όπως του Πανεπιστήμιο του Ρότσεστερ και το Τεχνολογικό Ίδρυμα του Ρότσεστερ είναι γνωστά για τα ερευνητικά τους προγράμματα. Η μητροπολιτική περιοχή του Ρότσεστερ είναι σύμφωνα με την Υπηρεσία Εθνικού Εισοδήματος των ΗΠΑ η δεύτερη μεγαλύτερη οικονομία στην πολιτεία, μετά την μητροπολιτική περιοχή της Νέα Υόρκης. 
## Διακρίσεις
Το Ρότσεστερ κατετάγη έκτο ως η πιο «βιώσιμη πόλη» ανάμεσα σε 379 αμερικανικές μητροπολιτικές περιοχές το 2007. Η περιοχή του Ρότσεστερ επίσης έχει λάβει πολλές διακρίσεις για τη συνολική ποιότητα ζωής ανάμεσα σε άλλες μητροπολιτικές περιοχές με πληθυσμό μεγαλύτερο από ένα εκατομμύριο. Το περιοδικό Forbes κατέταξε το 2010 το Ρότσεστερ τρίτη καλύτερη πόλη για την δημιουργία οικογένειας.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Νέας Υόρκης
Κατηγορία:Νέα Υόρκη (πολιτεία)
Κατηγορία:Έδρες κομητειών της Νέας Υόρκης
Γκι Σ. Κλαιρ

Ο **Γκι Σ. Κλαιρ** (γεννημένος το 1940) είναι Αμερικανός βιβλιοθηκάριος. Ίδρυσε το *One-Person Librarian* ενημερωτικό δελτίο, επινοώντας τον όρο "one-person librarian", γνωστό τώρα και ως μεμονωμένη βιβλιοθηκονομία. Είναι πρώην πρόεδρος (1991–1992) του Special Libraries Association (SLA). Του απονεμήθηκε το SLA’s Επαγγελματικό Βραβείο το 1989 και δόθηκε το όνομά του SLA's Hall of Fame in 2010. Σήμερα είναι πρόεδρος και προσφέρει συμβουλευτικές εξειδικευμένες γνώσεις για τις υπηρεσίες του SMR.

Εκτός από την εργασία στο SMR, ο Γκι Σ. Κλαιρ είναι λέκτορας και ειδικός σύμβουλος στο M.S. in Information and Knowledge Strategy, ενός προγράμματος του Πανεπιστήμιο Κολούμπια.

Το βιβλίο του *SLA at 100: From “Putting Knowledge to Work” to Building the Knowledge Culture.* ανιχνεύει την ιστορία του SLA. Στα τελευταία δύο κεφάλαια και στον επίλογο του βιβλίου, ο Σ. Κλαιρ προσφέρει τις απόψεις και προβλέψεις του σχετικά με το ρόλο του εξειδικευμένης βιβλιοθηκονομίας για το μέλλον, δίνοντας έμφαση στις συνδέσεις της υπηρεσίας παράδοσης της εξειδικευμένης βιβλιοθηκονομίας με τη διαχείριση της γνώσης.

## Παραπομπές


## Βιβλιογραφία
* St. Clair, Guy (2009). SLA at 100: From "Putting Knowledge to Work" to Building the Knowledge Culture. Ουάσινγκτον: Special Libraries Association. ISBN 0-87111-559-X
* St. Clair, Guy (2002). Beyond Degrees: Professional Learning for Knowledge Services. Walter de Gruyter. ISBN 3-598-24369-3
* St. Clair, Guy (1999). Change Management in Action: The InfoManage Interviews. Special Libraries Association. ISBN 0-87111-500-X
* St. Clair, Guy; Berner, Andrew (1996). The Best of OPL II: Five Years of The One-Person Library, 1989-1994. Ουάσινγκτον: Special Libraries Association. ISBN 0-87111-438-0
* St. Clair, Guy (1996). Entrepreneurial Librarianship: The Key to Effective Information Services Management. Λονδίνο και Νιου Μπράνσγουικ: Bowker-Saur. ISBN 1-85739-014-8
* St. Clair, Guy (1994). Power and Influence: Enhancing Information Services within the Organization. Νέα Υόρκη: Bowker-Saur. ISBN 1-85739-098-9
* St. Clair, Guy (1993). Customer Service in the Information Environment. Νέα Υόρκη: Bowker-Saur. ISBN 1-85739-004-0
* St. Clair, Guy; Williamson, Joan (1992). Managing the New One-Person Library. Νέα Υόρκη: Bowker-Saur. ISBN 0-86291-630-5
* St. Clair, Guy (1991). A Venerable and Cherished Institution: The University Club of New York 1865-1990. Νέα Υόρκη: University Club of New York

Κατηγορία:Αμερικανοί βιβλιοθηκάριοι
Βασιλική Τρικάλων

Η **Βασιλική** είναι πεδινός οικισμός του Νομού Τρικάλων με πληθυσμό 1.375 κατοίκους, σύμφωνα με την Απογραφή του 2011. Παλαιότερα ανήκε στον Δήμο Βασιλικής, ωστόσο με τη νέα διοικητική διαίρεση (Σχέδιο Καλλικράτης) από 1ης Ιανουαρίου 2011 εντάχθηκε στον νέο διευρυμένο Δήμο Καλαμπάκας της Περιφερείας Θεσσαλίας. Ο οικισμός βρίσκεται σε υψόμετρο 150 μέτρων και σε απόσταση περίπου δέκα χιλιομέτρων από την πρωτεύουσα του Δήμου Καλαμπάκας (Καλαμπάκα) και δώδεκα χιλιομέτρων από την πρωτεύουσα του Νομού Τρικάλων, τα Τρίκαλα.

## Ιστορία
Ο Αλή πασάς έδωσε ως τσιφλίκι στην Κυρα-Βασιλική (1793-1834) το παλιό χωριό Βοεβόδα ή Βοϊβόδα, που έκτοτε πήρε το όνομά της. Αργότερα και μέχρι την απελευθέρωση της Θεσσαλίας το χωριό έγινε τσιφλίκι της Βαλιντέ σουλτάνας (μητέρας του σουλτάνου). Η Βασιλική, για να εξιλεωθεί για τον γάμο της με τον αλλόθρησκο Αλή, έχτισε πέντε εκκλησίες στον θεσσαλικό κάμπο — μία από αυτές ήταν και η εκκλησία του Αγίου Νικολάου. Για την κατασκευή της, πάντα κατά την παράδοση, ο Αλή πασάς έστειλε τον πρωτομάστορά του Σάμπλο. Τα εγκαίνια του Αγίου Νικολάου, που είναι σταυροειδής ναός με τρούλο, έγιναν στις 12 Μαΐου 1818. Στην εξωτερικό τοίχο της κόγχης του ιερού, πάνω από μικρή αψίδα, παρίσταται η μορφή της κυρα-Βασιλικής. Ακόμη, η παράδοση μαρτυρά ότι, όταν ο Αλή πασάς έδωσε τη Βοϊβόδα στη Βασιλική, κατασκευάστηκε μέσα στο χωριό ένα χαντάκι, το οποίο καθόριζε το άσυλο για τους Χριστιανούς που καταδίωκαν οι Τούρκοι.

## Λοιπά στοιχεία
Η Βασιλική διαθέτει ποδοσφαιρική ομάδα με το όνομα «Κεραυνός», η οποία αγωνίζεται στον Α' όμιλο της Α1 ερασιτεχνικής κατηγορίας Τρικάλων. Από τη Βασιλική κατάγεται επίσης ο πατέρας του διεθνούς ποδοσφαιριστή Χοσέ Χολέμπας που αγωνίζεται στον Ολυμπιακό Πειραιώς, καθώς και ο Πέτρος Παναγιωτόπουλος, παππούς του γνωστού φυσικού-θεολόγου, Πέτρου Παναγιωτόπουλου.

## Πηγές
* Α. Εξάρχου: *Βοϊβόντα~Βασιλική: Ιστορία και Λαογραφία*, εκδόσεις «Γένεσις»
*  Δήμος Καλαμπάκας - Δημοτική Ενότητα Βασιλικής 
* 3kala.gr - Βασιλική

Κατηγορία:Χωριά της περιφερειακής ενότητας Τρικάλων
Κατηγορία:Δήμος Καλαμπάκας
Κατηγορία:Δήμος Μετεώρων
Ζόλινγκεν

Το **Ζόλινγκεν** (γερμ. *Solingen*) είναι πόλη της Γερμανίας στο ομόσπονδο κρατίδιο της Βόρειας Ρηνανίας-Βεστφαλίας με πληθυσμό περίπου 120.000 κατοίκους. Το Ζόλινγκεν είναι γνωστό για τη βιομηχανία λεπίδων της. Το Ζόλινγκεν χωρίζεται σε 5 δημοτικά διαμερίσματα (Ohligs, Burg, Mitte, Gräfrath, Wald). Στο Burg υπάρχει ένα μεσαιωνικό ανάκτορο με το όνομα "Schloss Burg", το οποίο κατασκευάστηκε κατ' εντολήν του Αδόλφου Δ΄, κόμη του Μπεργκ περί το 1140. Το κάστρο περιέχει πολλά σπουδαία εκθέματα, τοιχογραφίες και ενδυμασίες ιπποτών. Το άλλο αξιοθέατο της πόλης είναι η γέφυρα "Müngstener Brücke", που ενώνει σιδηροδρομικά την πόλη με το γειτονικό Ρέμσαϊντ και αποτελεί την υψηλότερη σιδηροδρομική γέφυρα της Γερμανίας με ύψος 107 μέτρα.  

## Δείτε επίσης
* Επίθεση κατά Τούρκων μεταναστών στο Ζόλινγκεν (1993)

## Παραπομπές


## Εξωτερικοί σύνδεσμοι

* 

Κατηγορία:Πόλεις της Βόρειας Ρηνανίας-Βεστφαλίας